แรงซื้อเก็งงบฯ บจ.ดัน SET ปิดบวก 3 จุด ลุ้นสัปดาห์หน้าทดสอบแนวต้าน 1,730 จุด
แรงซื้อเก็งงบฯ บจ.ดัน SET ปิดบวก 3 จุด ลุ้นสัปดาห์หน้าทดสอบแนวต้าน 1,730 จุด โดยดัชนีปิดตลาดวันนี้ ที่ระดับ 1,712.09 จุด บวก 3.81 จุด หรือ 0.22% มูลค่าการซื้อขาย 4.76 หมื่นล้านบาท
3 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,712.09 จุด บวก 3.81 จุด หรือ 0.22% มูลค่าการซื้อขาย 4.76 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เคลื่อนไหวอิงแดนบวก จากแรงซื้อเก็งกำไรผลการดำเนินงานของบริษัทจดทะเบียน และคาดว่าได้รับปัจจัยหนุนจากแรงซื้อของนักลงทุนต่างชาติที่มีสัญญาณการซื้อในตลาดหุ้นไทย
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวกและลบแตกต่างกันในแต่ละประเทศ โดยตลาดหุ้นจีน และตลาดหุ้นฮ่องกงได้ปรับตัวลดลงมาก เนื่องจากปัจจัยสงครามการค้ากับสหรัฐฯ
ส่วนแนวโน้มการลงทุนในสัปดาห์หน้าคาดว่าดัชนีฯคงจะแกว่งตัวผันผวนในแบบไซด์เวย์ และยังมีโอกาสที่จะพักฐานได้ โดยคาดว่าแรงซื้อของนักลงทุนต่างชาติอาจจะชะลอตัวลงได้ เนื่องจากเงินดอลลาร์สหรัฐฯมีแนวโน้มที่จะกลับมาแข็งค่าอีกครั้ง พร้อมให้แนวต้าน 1,730 จุด แนวรับ 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 2,507.63 ล้านบาท ปิดที่ 73.75 บาท ลดลง 1.00 บาท
COTTO มูลค่าการซื้อขาย 2,316.95 ล้านบาท ปิดที่ 3.40 บาท N/A
PTT มูลค่าการซื้อขาย 2,161.50 ล้านบาท ปิดที่ 51.75 บาท ลดลง 0.25 บาท
KBANK มูลค่าการซื้อขาย 1,866.69 ล้านบาท ปิดที่ 216.00 บาท เพิ่มขึ้น 4.00 บาท
SCB มูลค่าการซื้อขาย 1,811.55 ล้านบาท ปิดที่ 141.50 บาท เพิ่มขึ้น 0.50 บาท